Қазақстандағы ведомстволық наградалар

Қазақстан Республикасы Үкіметінің ведомстволық наградалары — мемлекеттік органдардың қызметкерлерін және өзге де тұлғаларды кәсіби жетістіктері, мінсіз қызметі және саланың дамуына қосқан үлесі үшін көтермелеу нысандары. Ведомстволық наградалардың тізбесі мен олармен марапаттау қағидалары Қазақстан Республикасы Үкіметінің 2011 жылғы 15 желтоқсандағы № 1539 қаулысымен реттеледі. Жалпы сипаттамасы Ведомстволық наградалар екі негізгі түрге бөлінеді: * Медаль * Төсбелгі Наградалардың дизайнында Қазақстан Республикасының Мемлекеттік Туы мен Мемлекеттік Елтаңбасын тікелей пайдалануға тыйым салынады (егер олар геральдикалық негіздің құрамдас бөлігі болмаса). Марапаттау тәртібі Ведомстволық наградалармен марапаттау келесі кезеңдер бойынша жүзеге асырылады: # Ұсыну — мемлекеттік орган басшылары немесе құрылымдық бөлімшелер қызметкерлерді марапаттауға ұсынады. # Комиссияның қарауы — мемлекеттік орган жанынан құрылған тұрақты комиссия ұсынысты бір ай мерзімде қарайды. # Бұйрық шығару — комиссия шешімі негізінде аппарат басшысы немесе министр марапаттау туралы бұйрық шығарады. # Табыстау — награда мен куәлік салтанатты түрде иесіне тапсырылады. Мемлекеттік органның беделіне нұқсан келтіретін теріс қылық жасаған немесе сот үкімі заңды күшіне енген жағдайда тұлға ведомстволық наградадан айырылуы мүмкін. Наградалар тізімі Медальдар * «Қазақстан Республикасының сыртқы саясатына қосқан үлесі үшін» * «Мұнай-газ кешенін дамытуға қосқан үлесі үшін» * «Электр энергетикасы саласына қосқан үлесі үшін» * «Әділет органдары жүйесін дамытуға қосқан үлесі үшін» * «Еңбек ардагері» * «Қазақстан Республикасының қорғаныс өнеркәсібін дамытуға қосқан үлесі үшін» * «Ғарыш саласын дамытуға қосқан үлесі үшін» * «МЕЙІРІМ – ӘЛЕМГЕ МАХАББАТПЕН» * «Экономика саласын дамытуға қосқан үлесі үшін» Төсбелгілер Мемлекеттік басқару және құқық * Қазақстан Республикасының дипломатиялық қызметінің еңбек сіңірген қызметкері * Әділет органдары жүйесінің құрметті қызметкері * «Заңгер» (I, II, III дәрежелі) * Әділет органдарының үздігі * Заң саласының үздігі * Қаржы қызметінің үздігі * Мемлекеттік кірістер органдарының үздігі * Сәйкестікті бағалау саласындағы аккредиттеу жүйесінің үздігі Өнеркәсіп және энергетика * Мұнай-газ саласының еңбек сіңірген қызметкері * Еңбек сіңірген энергетик * Құрметті энергетик * «Энергия үнемдеу саласына қосқан үлесі үшін» * Шахтер даңқы (I, II, III дәрежелі) * Кенші даңқы (I, II, III дәрежелі) * Құрметті кенші * Атом саласының үздігі * «Еңбек даңқы» (I, II, III дәрежелі) * Құрметті металлург * Құрметті машина жасаушы * Химия өнеркәсібінің үздік қызметкері Көлік және коммуникация * Құрметті авиатор * Құрметті жолшы * Құрметті автокөлікші * Үздік автокөлікші * Су көлігі саласының үздігі * Үздік байланысшы * Үздік цифрландырушы * Ақпарат саласының үздігі Әлеуметтік сала және білім * Әлеуметтік-еңбек саласының үздігі * Денсаулық сақтау ісіне қосқан үлесі үшін * Денсаулық сақтау ісінің үздігі * «Ы. Алтынсарин» * Білім беру ісінің құрметті қызметкері * Ғылымды дамытуға сіңірген еңбегі үшін * «Ахмет Байтұрсынұлы» * Ана тілін дамытуға қосқан үлесі үшін Нақты сектор және өзге салалар * Экология саласының үздігі * Гидрометеорология саласының үздігі * Ауыл шаруашылығы саласының үздігі * Туризм саласына сіңірген еңбегі үшін * Туризм саласының үздігі * Кен орнын алғаш ашушы * Еңбек сіңірген геолог * Мәдениет саласының үздігі * Архив саласының үздігі * Дене шынықтыру мен спортты дамытуға сіңірген еңбегі үшін * Құрметті спорт қызметкері * Құрметті құрылысшы * Құрметті сәулетші * Тұрғын үй-коммуналдық шаруашылығының құрметті қызметкері * Құрметті метролог * Құрметті стандарттаушы * Еңбек сіңірген сауда қызметкері * Су шаруашылығының ардагері * Су шаруашылығының үздігі Тағы қараңыз * Қазақстан Республикасының мемлекеттік наградалары * Қазақстан Республикасының құрметті атақтары Дереккөздер